Հարգելի ծնողներ և խնամակալներ,

Սույն նամակով տեղեկացնում ենք այն մասին, որ ձեր երեխան, գտնվելով (*name of school*)-ում, եղել է մի միջավայրում, որտեղ գտնվում էին կապույտ հազով վարակվածներ:

Կապույտ հազը, որը կրում է նաև «pertussis» անվանումը, չափազանց վարակիչ բակտերիալ հիվանդություն է, որը կարող է տարածվել վարակվածների հազի միջոցով: Ախտանշանները կարող են արտահայտվել վարակվելուց հետո 5-ից 21 օրվա ընթացքում: Այն սովորաբար սկսվում է սովորական մրսածության նման (օրինակ՝ փռշտոց, հարբուխ), որից հետո առաջանում է հազ, որը սաստկանում է մեկից երկու շաբաթվա ընթացքում: Կապույտ հազով հիվանդների մոտ կարող են լինել հազի նոպաներ, որոնք թույլ չեն տալիս հիվանդին շունչ քաշել՝ չդադարող հազի պատճառով: Որոշ անձինք կարող են նաև շնչահեղձման բարձր ձայներ («ճիչ») հանել, ապա փսխել կամ խեղդվելու զգացում ունենալ: Կապույտ հազի ժամանակ տենդ սովորաբար չի լինում:

Կապույտ հազի դեմ պատվաստանյութերը սովորաբար շատ արդյունավետորեն են կանխում հիվանդությունը կամ նվազեցնում հիվանդության ընթացքի ծանրությունը՝ իրար հաջորդող պատվաստումներ կամ կրկնակի պատվաստում ստանալուց հետո քիչ անց: Պատվաստման արդյունքում ձեռք բերված իմունիտետն այնուամենայնիվ ժամանակի ընթացքում արագ նվազում է, ինչի պատճառով նույնիսկ անհրաժեշտ պատվաստումները ստացած երեխաները կարող են հիվանդանալ կապույտ հազով:

Կրկնակի պատվաստում (Tdap-ով) խորհուրդ է տրվում կատարել միջնակարգ դպրոցում՝ 11-ից 12 տարեկան երեխաներին, իսկ Կալիֆոռնիա նահանգում այն պարտադիր է 7-րդ դասարան տեղափոխվողների համար: Այն խորհուրդ է տրվում նաև մեծահասակներին, հատկապես հղի կանանց (յուրաքանչյուր հղիության ժամանակ), ինչպես նաև նորածինների խնամքն իրականացնողներին: Եթե դուք կամ ձեր ավելի ավագ տարիքի երեխաները չեն ստացել Tdap, ապա անհրաժեշտ է անհապաղ ստանալ այն: Tdap պատվաստումը, որը սովորաբար ծածկում է առողջության ապահովագրության պլանների մեծամասնությունը, հասանելի է բժիշկների գրասենյակներում, որոշ դեղատներում և առողջապահության տեղական մարմիններում:

Դիմեք բժշկի, եթե ձեր երեխան հազում է և նրա մոտ առկա են մրսածության ախտանիշներ: Տեղեկացրեք բժշկին այն մասին, որ ձեր երեխայի դպրոցը տեղեկացրել է կապույտ հազի հաստատված դեպքի մասին: **Եթե դուք ցույց եք տվել երեխային բժշկի և նրա մոտ ախտորոշվել է կապույտ հազ, երեխան պետք է մնա տանն այնքան ժամանակ, մինչև չընդունի 5 օր տևողությամբ հակաբիոտիկներով նշանակված բուժումը:** Կապույտ հազի ախտորոշումն ամենից ճշգրիտ է իրականացվում քթից քսուք վերցնելու միջոցով:

*(health department name)* -ը շարունակելու է ուշադիր հետևել իրավիճակի զարգացմանը: Եթե դուք կամ ձեր բժիշկը հարցեր ունեք, զանգահարեք  *(name of school contact)*-ին՝ *(phone number) համարով* կամ *(health department name)՝*   *(phone number)* համարով:

Անկեղծորեն,

*(Name)*, տնօրեն

*(Name)*, *(County)-ի* առողջապահության գծով պատասխանատու